Document ID: 31996R0283

ΚΑΝΟΝΙΣΜΟΣ (ΕΚ) αριθ. 283/96 ΤΗΣ ΕΠΙΤΡΟΠΗΣ της 14ης Φεβρουαρίου 1996 για τροποποίηση του κανονισμού (ΕΟΚ) αριθ. 2814/90 για τις λεπτομέρειες εφαρμογής του ορισμού των αμνών που παχύνονται για να γίνουν βαρείς αμνοί
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1265/95 (2), και ιδίως το άρθρο 5 παράγραφος 9 και το άρθρο 28,
τον κανονισμό (ΕΟΚ) αριθ. 3901/89 του Συμβουλίου της 12ης Δεκεμβρίου 1989 για τον καθορισμό του ορισμού των αμνών που παχύνονται για να γίνουν βαρείς αμνοί (3), όπως τροποποιήθηκε από τον κανονισμό (ΕΚ) αριθ. 1266/95 (4), και ιδίως το άρθρο 1 παράγραφος 2,
Εκτιμώντας:
ότι οι λεπτομέρειες εφαρμογής του ορισμού των αμνών που παχύνονται ώστε να γίνουν βαρείς αμνοί έχουν θεσπιστεί στο πλαίσιο του κανονισμού (ΕΟΚ) αριθ. 2814/90 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2946/95 (6) 7 ότι από την πείρα έχει αποδειχθεί ότι, προκειμένου να αποφευχθεί υπερβολικός διοικητικός φόρτος, θα πρέπει να περιορισθούν, με τρόπο που να τηρούνται οι κύκλοι παραγωγής κάθε κράτους μέλους, ο αριθμός, το μέγεθος και η χρονική περίοδος κατά την οποία οι παραγωγοί θα πρέπει να υποβάλλουν τις ειδικές δηλώσεις στις αρμόδιες αρχές όσον αφορά την πρόθεσή τους να παχύνουν παρτίδες αμνών 7 ότι θα πρέπει να αποσαφηνιστούν οι όροι υπό τους οποίους οι παραγωγοί δύνανται να υποβάλλουν τις ειδικές αυτές δηλώσεις 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβείου και αιγείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 1 τρίτο εδάφιο του κανονισμού (ΕΟΚ) αριθ. 2814/90 αντικαθίσταται από το ακόλουθο κείμενο:
«Τα κράτη μέλη δύνανται να απαιτήσουν ότι αυτή η ειδική δήλωση αφορά ένα ελάχιστο αριθμό αμνών ανά παρτίδα, των οποίων η πάχυνση αρχίζει κατά τη διάρκεια καθορισμένης περιόδου που περιλαμβάνεται μεταξύ 15 Νοεμβρίου, που προηγείται της αρχής της περιόδου εμπορίας για την οποία έχει υποβληθεί δήλωση, και 14 Νοεμβρίου που έπεται, περίοδος που ορίζεται από κάθε κράτος μέλος συναρτήσει του κύκλου παραγωγής που εφαρμόζεται στην επικράτεια του. Τα κράτη μέλη δύνανται επίσης να ορίσουν το μέγιστο αριθμό ειδικών δηλώσεων που μπορούν να αποδεχθούν ανά παραγωγό.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για τις αιτήσεις για πριμοδότηση οι οποίες υποβάλλονται για το έτος εμπορίας 1996 και για τα επόμενα έτη.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Φεβρουαρίου 1996.

Labels: 3
17
19
6